CELEX: 32015R2064
Language: fi
Date: 2015-11-17 00:00:00
Title: Komission täytäntöönpanoasetus (EU) 2015/2064, annettu 17 päivänä marraskuuta 2015, tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun asetuksen (ETY) N:o 2454/93 muuttamisesta tullivalvonnassa tapahtuvan valmistuksen menettelyssä valmistettavaksi tarkoitetun auringonsuojalasin osalta (ETA:n kannalta merkityksellinen teksti)

18.11.2015   
            
            
               FI
            
            
               Euroopan unionin virallinen lehti
            
            
               L 301/12
            
         KOMISSION TÄYTÄNTÖÖNPANOASETUS (EU) 2015/2064,
   annettu 17 päivänä marraskuuta 2015,
   tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun asetuksen (ETY) N:o 2454/93 muuttamisesta tullivalvonnassa tapahtuvan valmistuksen menettelyssä valmistettavaksi tarkoitetun auringonsuojalasin osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (1) ja erityisesti sen 247 artiklan,
   sekä katsoo seuraavaa:
   
               (1)
            
            
               Komission asetuksessa (ETY) N:o 2454/93 (2) säädetään mahdollisuudesta valmistaa tietyt tavarat tullivalvonnassa tapahtuvan valmistuksen menettelyssä tutkimatta asetuksen (ETY) N:o 2913/92 133 artiklan e alakohdassa tarkoitettuja taloudellisia edellytyksiä. Kyseisten tavaroiden taloudellisten edellytysten katsotaan täyttyvän asetuksen (ETY) N:o 2454/93 552 artiklan mukaisesti. Kyseiset tavarat kuuluvat asetuksen (ETY) N:o 2454/93 liitteessä 76 olevan A osan soveltamisalaan.
            
         
               (2)
            
            
               Asetuksen (ETY) N:o 2454/93 liitteessä 76 olevan A osan järjestysnumero 11 kattaa tietyt komponentit, osat, yhdistelmät tai materiaalit, jotka voidaan valmistaa informaatioteknologiatuotteiksi.
            
         
               (3)
            
            
               Auringonsuojalasi voidaan valmistaa aurinkopaneeleiksi tullivalvonnassa tapahtuvassa valmistuksessa. Kyseinen valmistustoiminto kuuluu asetuksen (ETY) N:o 2454/93 liitteessä 76 olevan A osan järjestysnumeron 11 soveltamisalaan.
            
         
               (4)
            
            
               Jos tullivalvonnassa tapahtuvaan valmistukseen asetettavaksi tarkoitettu Kiinan kansantasavallasta peräisin oleva auringonsuojalasi ilmoitettaisiin luovutettavaksi vapaaseen liikkeeseen, siitä kannettaisiin lopullinen polkumyyntitulli komission täytäntöönpanoasetuksen (EU) N:o 470/2014 (3) mukaisesti tai lopullinen tasoitustulli komission täytäntöönpanoasetuksen (EU) N:o 471/2014 (4) mukaisesti.
            
         
               (5)
            
            
               Kiinan kansantasavallasta peräisin olevan auringonsuojalasin valmistus tullivalvonnassa tapahtuvassa valmistuksessa saattaa vaikuttaa kielteisesti unionin auringonsuojalasintuottajien olennaisiin etuihin. Sen vuoksi tullivalvonnassa tapahtuvan valmistuksen olisi oltava mahdollista vasta sen jälkeen, kun tullikoodeksikomitea on tutkinut asetuksen (ETY) N:o 2454/93 552 artiklan 2 kohdan mukaiset taloudelliset edellytykset ja todennut, että kyseiset edellytykset täyttyvät.
            
         
               (6)
            
            
               Sen vuoksi asetusta (ETY) N:o 2454/93 olisi muutettava.
            
         
               (7)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (ETY) N:o 2454/93 liitteessä 76 olevan A osan järjestysnumeron 11 sarake 1 seuraavasti:
   
      ”Elektroniset komponentit, osat, yhdistelmät (myös alayhdistelmät) tai materiaalit (myös elektroniset), jotka ovat välttämättömiä valmistetun tuotteen elektroniselle suorituskyvylle, lukuun ottamatta auringonsuojalasia, josta kannettaisiin väliaikainen tai lopullinen polkumyyntitulli taikka väliaikainen tai lopullinen tasoitustulli, jos se ilmoitettaisiin luovutettavaksi vapaaseen liikkeeseen.”
   
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä marraskuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 302, 19.10.1992, s. 1,
   
      (2)  Komission asetus (ETY) N:o 2454/93, annettu 2 päivänä heinäkuuta 1993, tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä (EYVL L 253, 11.10.1993, s. 1).
   
      (3)  Komission täytäntöönpanoasetus (EU) N:o 470/2014, annettu 13 päivänä toukokuuta 2014, lopullisen polkumyyntitullin käyttöönotosta Kiinan kansantasavallasta peräisin olevan aurinkopaneeleissa käytettävän lasin tuonnissa ja kyseisessä tuonnissa käyttöönotetun väliaikaisen tullin lopullisesta kantamisesta (EUVL L 142, 14.5.2014, s. 1).
   
      (4)  Komission täytäntöönpanoasetus (EU) N:o 471/2014, annettu 13 päivänä toukokuuta 2014, lopullisten tasoitustullien käyttöönotosta Kiinan kansantasavallasta peräisin olevan aurinkopaneeleissa käytettävän lasin tuonnissa (EUVL L 142, 14.5.2014, s. 23).